Ադոլֆ Ցուկոր

**Ադոլֆ Ցուկոր** (ի ծնե , ), ամերիկացի կինոռեժիսոր և կինոպրոդյուսեր, բնիկ հունգարացի, ստեղծել *[[Paramount Pictures]]* կինոընկերությունը ԱՄՆ-ում։

## Կյանքի վաղ տարիներ
Ադոլֆ Ցուկորը ծնվել է 1873 թվականի հունվարի 7-ին աշկենազների հրեական ընտանիքում, Ռիչում (Հունգարիա), որն այն ժամանակ Ավստրո-Հունգարական կայսրության մաս էր կազմում։ Հայրը՝ Յակոբ Ցուկորը (1838-1874), մահացել է, երբ Ցուկորը մեկ տարեկան էր։ Մայրը՝ Հանա Լիբերմանը (1844-1880), ծագումով Սենյա գյուղից, սերել է ռաբբինական տոհմից։

Ադոլֆ Ցուկորը վեց տարեկանում որբացել է։ 1889 թվականին 16 տարեկան հասակում գաղթել է Ամերիկա։ Ժամանել է մարտի 1-ին Համբուրգի նավահանգստից դուրս եկած *Rugia* նավով։ Ներգաղթյալների մեծամասնության նման՝ սկսել է զրոյից: Նյու Յորք եկել է առաջին անգամ, մնացել է ընտանիքի հետ և աշխատել է պաստառագործության խանութում՝ ընկերոջ մոտ, որպես  մորթեգործի աշակերտ: Ցուկորն այնտեղ աշխատել է երկու տարի։

Տասնինը տարեկանում որոշել է ինքնուրույն աշխատել և մորթուց իրեր կարել վաճառքի համար՝ դառնալով փորձառու դիզայներ։ 1893 թվականին Ցուկորին հետաքրքրել է Չիկագոյի համաշխարհային ցուցահանդեսը, որը նվիրված էր Կոլումբոսի կողմից Ամերիկայի բացահայտմանը, և մեկնել է Միջին Արևմուտք: Այնտեղ հիմնել է իր  մորթու բիզնեսը։ *Zukor's Novelty Fur Company* ընկերության անձնակազմը երկու տարվա ընթացքում ընդլայնվել է մինչև քսանհինգ մարդ, և բացվել է մասնաճյուղ։

Պատմաբան Նիլ Գաբլերը գրել է. «կինոյի պատմության սխալ պատկերացումներից մեկն այն է, որ կինոարտադրությունը ստեղծած մարդիկ աղքատ և անկիրթ երիտասարդներ էին․․․»։ Ցուկորն ակնհայտորեն չէր համապատասխանում այդ կերպարին։ 1903 թվականին արդեն ունևոր, երիտասարդ բուրժուայի տեսք ուներ և եկամտի համապատասխան մակարդակ: Ձեռք է բերել ընդարձակ բնակարան 111-րդ փողոցում և յոթերորդ պողոտայում՝ Նյու Յորքի հարուստ գերմանա-հրեական թաղամասում։

1918 թվականին տեղափոխվել է Նյու Յորք Սիթի, որտեղ գնել է 300 ակր հող A&S հանրախանութների ժառանգ Լոուրենս Աբրահամից: Աբրահամն արդեն կառուցել էր մեծ տուն, ինը անցք ունեցող գոլֆի խաղադաշտ և լողավազան: Երկու տարի անց Ցուկորը գնել է ևս 500 ակր հող, կառուցել է գիշերակաց, հյուրատուն, կինոթատրոն, հանդերձարան, ջերմոցներ, ավտոտնակներ և անձնակազմի տարածքներ և վարձել է ճարտարապետ, որը նախագծել է Ալբերտ Թիլինգհաստի գոլֆի խաղադաշտերը՝ կառուցելով չեմպիոնական 18 անցք ունեցող գոլֆի խաղադաշտ: Այսօր այդ կալվածքը դարձել է Paramount-ի մասնավոր ակումբ։։

## Կինոյի կարիերա
thumb|right|Ադոլֆ Ցուկոր, 1922 թվական
Սկսել է աշխատել կինոարդյունաբերության մեջ, երբ 1903 թվականին նրա զարմիկ Մաքս Գոլդշտեյնը դիմել է իրեն՝ վարկ ստանալու նպատակով։ Միթչել Մարկին հարկավոր էին ներդրողներ՝ թատրոնների ցանցը ընդլայնելու համար, որոնցից առաջինը Բուֆֆալոյի «Էդիսոնի սրահն» էր։ Դահլիճում ներկայացված էին Թոմաս Էդիսոնի գյուտերը՝ ֆոնոգրաֆ, էլեկտրական լուսավորություն և շարժվող պատկերներ: Ցուկորը ոչ միայն է տալիս Գոլդշտեյնին, այլև առաջարկում է համագործակցել՝ նույն հաստատությունը բացելու համար: Ձեռնարկության մեկ այլ գործընկեր էր Մարկուս Լովը։

### Famous Players կինոընկերություն
1912 թվականին Ադոլֆ Ցուկորը հիմնել է «Famous Players Film Company» կինոընկերությունը՝ «Հայտնի խաղացողները հայտնի պիեսներում» գովազդային կարգախոսով, որոնցից էր Սառա Բեռնարը գլխավոր դերում Եղիսաբեթ թագուհու սերերը (*Les Amours de la reine Élisabeth)* ֆիլմում։ Մի տարի անց Ցուկորը դրամական աջակցություն է ստացել Նյու Յորքի խոշոր թատերական իմպրեսարիոներ Ֆրոման եղբայրներից։ Նրանց հիմնական նպատակն էր մեծ էկրան բերել աչքի ընկած թատերական դերասաններին։ Ցուկորը շարունակել է ստեղծել «Զենդայի բանտարկյալը» (1913) ֆիլմը։ Գնել է զենքի պահեստ Մանհեթենի 26-րդ փողոցում և այն վերածել «Չելսի» կինոստուդիայի, որն գործում է մինչ օրս։

### Paramount Pictures կինոընկերություն
Ստուդիան վերափոխվել է «Famous Players-Lasky»-ի, որի համանախագահն էր Ջեսի Լասկին, այնուհետև «Paramount Pictures»-ը, որտեղ Ցուկորը մինչև 1936 թվականը զբաղեցրել է նախագահի պաշտոնը, ապա դարձել տնօրենների խորհրդի նախագահ: Ցուկորը հեղափոխություն է կատարել կինոարդյունաբերության մեջ՝ միավորելով արտադրությունը, տարածումն ու ցուցադրությունը մեկ ընկերության մեջ։

Ցուկորը նաև փորձառու ռեժիսոր և պրոդյուսեր էր: 1959 թվականին հեռացել է «Paramount Pictures»-ից և մինչև իր մահը զբաղեցրել է պատվավոր նախագահի պաշտոն։ Ցուկորը մահացել է 1976 թվականի հունիսի 10-ին Լոս Անջելեսի իր տանը 103 տարեկան հասակում։ Թաղված է Նյու Յորք նահանգի Հեյսթինգս-օն-Հյութսն գյուղի հրեական գերեզմանատանը։

1980 թվականին ստեղծվել է «The Biograph Girl» մյուզիքլը՝ նվիրված համր կինոյի ռահվիրաներին, որոնց թվում է նաև Ցուկորը։

## Ծանոթագրություններ

## Արտաքին հղումներ

 
Կատեգորիա:Ամերիկացի գործարարներ
Կատեգորիա:Ամերիկացի երկարակյացներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Կինոպրոդյուսերներ
Կատեգորիա:Հոլիվուդյան փառքի ծառուղի